65 



men at dens Sang kun kan varsle, at Dagene begynder at tage 

 til; allerede i de første Dage af Januar lod den undertiden 

 Stemmen lyde. 



SNESPURV (Emberiza nivalis). I de strænge Vintermaaneder 

 Februar— Marts 1895 saas nogle enkeltvis og i Flokke omkring 

 Haslev; senere har jeg kun truffet den en Gang, 13 Februar 

 1900, ved Tureby, hvor jeg saa 4 sammen. 



TRÆK. 



Har jeg nu fra mine enkelte Dagbogsoptegnelser — der selv- 

 følgelig burde have været ligesaa mange Titusender, som de nu 

 €r Tusender — søgt at give et lille Billede af de enkelte Arters 

 Forekomst i Haslevegnen, vil man med nogen Ret kunne spørge: 

 Er vort Kendskab til Fuglene forøget herved? Hvor ligger det 

 nye heri? Selvfølgelig er der ikke noget nyt. Den Egn, der 

 behandles, er lille, ganske lille i F'orhold til hele Sjælland, mi- 

 kroskopisk i Forhold til den Udbredelseskreds, som de fleste af 

 •de omtalte Arter har. Man kan ikke vente, at der paa det lille 

 Omraade skal vise sig noget nyt eller ukendt i de behandlede 

 Arters Livsforhold; jeg maa nøjes med at have bragt nogle faa 

 af de Sten, hvoraf den Bygning skal opføres, som hedder Kund- 

 skaben om Fuglenes Optræden og Forekomst i vort Land. 



Kan man for de fleste Arters Vedkommende ikke vente, at de 

 indenfor hele deres Udbredningskreds skal vise store Afvigelser i 

 deres Levevis, saa er der dog et enkelt Livsforhold, hvori der kan 

 optræde ret store Forskelligheder, og det er Trækket. Til Løs- 

 ningen af forskellige af de store Grundspørgsmaal i Læren om 

 Trækket — Ornithophænologien, som den kaldes med et fint 

 Navn — hvorledes Trækket er opstaaet, hvorledes Fuglene fin- 

 der Vej osv., kan Iagttagelser fra et enkelt, ikke særlig gunstigt, 

 Træksted som Haslev ikke bidrage. Men der bliver tilbage 

 talrige andre, mindre Spørgsmaal ved Trækket, som vi kan 

 trænge til at faa løst, og som kun kan løses ved talrige Iagt- 

 tagelser fra mange forskellige Steder, ogsaa indenfor et saa lille 

 Omraade som Danmark. Har man haft Lejlighed til at bo paa 

 forskellige Steder i Landet, vil man ogsaa snart blive klar over, 

 hvor store Forskelligheder, der viser sig paa Trækforholdene i 

 Landets forskellige Egne. Ingenlunde for alle Arters Vedkom- 

 mende; der gives forskellige Arter, som øjensynlig drager afsted 



5 



